## Carlos Mazón: “Ja estem pagant les ajudes directes a les persones afectades per l’incident del tren en l’incendi de Bejís”

*** Destaca que el Consell “complix amb el compromís adquirit amb les persones afectades que van ser oblidades pel Botànic”
* Assenyala que les ajudes estan destinades a cobrir els gastos de tractaments mèdics en els dos anys posteriors a l’incendi, tant físics com psicològics
* En una primera resolució, s’han beneficiat 23 persones que rebran entre 18.000 i 6.000 euros amb un import total de 192.000 euros**

**València.**

El president de la Generalitat, Carlos Mazón, ha afirmat que la Generalitat està complint amb les persones afectades per l’incident del tren per l’incendi de Bejís i ha abonat “les ajudes directes compromeses per a cobrir gastos mèdics o psicològics”.

El cap del Consell ha explicat que ja s’han començat a abonar estes ajudes que beneficien en una primera resolució “23 passatgers per un import total de 192.000 euros” que viatjaven en el tren 18506 afectat per l’incendi de Bejís del 16 d’agost de 2022 per a donar-los suport “a través d’un pagament únic” en els gastos de tractaments mèdics en els dos anys posteriors a l’incendi, tant físics com psicològics.

Així mateix, el president ha indicat que “estem tramitant nous expedients per a ampliar el nombre de beneficiaris d’esta ajuda directa”. En este sentit, ha reiterat el compromís de la Generalitat amb les persones damnificades que “havien sigut oblidades pel Botànic”.

En concret, el decret de la Generalitat establix que l’import de les ajudes és de 12.000 euros per a les persones passatgeres que van patir cremades o altres lesions, i van ser hospitalitzades i 6.000 euros per a les persones que no van requerir hospitalització. A més, s’inclouen subvencions de 6.000 euros per a les persones que hagen rebut tractament psicològic. En les ajudes també s’inclouen les persones titulars dels drets hereditaris dels passatgers damnificats.

Estes ajudes són complementàries entre si, de manera que una persona que haja patit cremades o lesions, i haja precisat tractament psicològic, puga rebre fins a un màxim de 18.000 euros.

A més, cal assenyalar que estes ajudes són compatibles amb les que puga posar en marxa qualsevol altra entitat pública o privada.

Fecha: 11/12/2024